Poštarina plaćena u gotovu Cijena 1 '50 



GOD. 1940 20. TRAVNJA BROJ 15-16 



novela „Obitelji" 


Joco ne će da se ženi 


»Ti,« reče Svetoslav, kojega 
njegovi prijatelji nazivaju samo 
Don Joco, naznačujući time nje- 
gove donjuanske sklonosti, »ti,« 
reče i uleti kao raketa u radnu 
sobu tihoga Vaska, »juče sam ti 
upoznao djevojku, stani pa gle- 
daj!« 

»Meni si upoznao? Kako to? 
Jesi li se upoznao s njom za me 
ili za sebe?« 

»Idi s tvojim sitničarenjem! I 
ti si neki čistilac jezika. Čekam 
samo čas, kad ćeš mjesto račun- 
skih izvještaja sastaviti priru- 
čnik za davljenje svakog indivi- 
dualnog izražaja!« 

»Zabavimo se radije tvojim 
programom za ovu sedmicu. Da- 
nas je ponedjeljak. Tko je da- 
kle ona, jedina gospodarica tvo- 
jih duševnih moći za slijedećih 
šest dana? Jer da će njena vlast 
preživjeti slijedeći weekend, do- 
pusti rođenom skeptiku da su- 
mnja u tom!« 

»Sumnjaj ti samo, dragi moj! 
Otvorit ćeš oči, kad je vidiš. 
Njemačka sportska linija! Pa- 
riški ukus! Talijanska umilja- 
tost! Jednom riječju, ono što 
vječno tražim: od glave do pete 
estetsko biće. Gotovo ga je šte- 
ta za nas Balkance!« 

»Čini mi se, kao da sam sli- 
čnu melodiju od tebe već čuo.« 

»Sad opet misliš na Didu, na 
Milku, na Teodoru, Bog zna na 
koga još! Ali činiš mi krivo, i 
vrlo krivo. Poštenja mi, imao 
sam nekako osjećaj od početka 
moga poznanstva s Didom, da 
ona kod kuće hoda u izgaženim 
papučama i čarapama kao har- 
monika, zapravo ne bi bilo ni tre- 
balo, da sam je zbilja jednoć ta- 
ko zatekao. A Milka? 

"Koliko je god bila lijepa, vi- 
djelo joj se na tri koraka, da je 
neizlječiva potajna grizačica 
noktiju! Nešto teži bio je slučaj 
kod Teodore, nije fajde kriti. 
Kako sam mogao, kad sam je u 
zabitnoj skijaškoj kući upoznao, 
odmah naslutiti, da su njene i u 
sportskim kundurama tako dra- 
žesne nožice nagrđene kurjim 
očima?« 

»Da, ovdje te je morao spa- 
siti istom žal u Varni. Sreća, da 


si znao tako dugo zavući zaru- 
ke! Što se toga tiče kod nove si 
jamačno potpuno siguran, zar 
ne?« 

»Potpuno! Anastasija, tako se 
zove, a kako bi se drukčije i 
mogla zvati? — imala je uz ve- 
černju haljinu jedno ništa od 
srebrne sandale, koje je nosila 
na bosoj nozi. Svaki prst napose 
malo svjetsko čudo. Vidjet ćeš 
večeras.« 

»Koga, nožne prste?« 

»Ma ne, čitavu djevojku. Pa 
pozvani smo na čaj k Lazarovi- 
ma. I ona će biti.« 

Popodne skeptik Vasko uđe 
od radoznalosti u prijazni salon 
Lazarovih. Pošto se malo bio 
zabavio kod svog posla, dru- 
štvo je gotovo čitavo na okupu, 
dvije garniture kod stolova za 
bridge zanijele su se u taktičku 
borbu, a skup miroljubivih pre- 
kobrojnih razgovora u divan- 
skom kutu uz kamin. Kad i ne 
bi ondje sjedio Don Joco, znao 
bi Vasko odmah, da jedna od 
dama mora biti ona slavljena. 
Zbilja, izvanredna djevojka! 
Gotovo je svejedno, kakvo joj 
je lice, premda je dražesno, pri- 
je pojava djeluje kao jedna cje- 
lina. Tamno crna haljina naj- 
jednostavnijega kroja sa dva ve- 
lika cvijeta od kadife na vratu, 
crn majušan šeširić od kože od 
divljači, rukavice, cipelice i tor- 
bica od istog materijala, samo 
što rukavice povisuju efekt cvje- 
tova na njenim kratkim rukavi- 
ma. — Vasko ima oko za takvo 
nešto — čarape od najispravnije 
boje, kako se sad nose u svjet- 
skim metropolama, milina je mo- 
triti to nježno, njegovano bi- 
će! Sve naše dame mogu se poka- 
zati, misli Vasko u poštenom pa- 
triotizmu, dok srčući čaj šalje 
svoje poglede na šetnju, ali ova 
ovdje ima sasvim apartnu, oso- 
bnu notu. 

»Ne bih svakako htio biti čo- 
vjek, koji bi imao financirati 
tu osobnu notu. To može sebi 
priuštiti samo Krez Svetoslav.« 

»Dakle,« upita Svetoslav, kad 
su se vozili u njegovu lijepu 
krojenom osmovaljku kući, »ka- 
ko ti se svidjela?« 


napisala Meli Šišmanova 

»Prilično zgodna,« reče Va- 
sko s neopisivom suzdržljivo- 
šću. Ali sa zarukama još priče- 
kaj, ja te svjetujem.« 

»Sigurno mi zavidiš, ha?« 

»Budalo!« 

Na tom je za neko vrijeme 
ostalo. Ali u najbliže vrijeme 
imao je Vasko češće priliku vi- 
djeti Anastasiju i Svetoslava za- 
jedno, i motriti iz pozadine, ka- 
ko se taj flirt razvija. Sve više 
morao je sebi priznati, da bo- 
gati, lijepi i pretenciozni Joco 
nije mogao zgodnije odabrati. 
Ne samo, da ta Anastasija zna 
svoje čarobne haljine nositi na 
slobodan i prirodan način, nje- 
no biće tako je umiljato, tako 
uvijek vedra i dosjetljiva, da je 
pored svoga damskog dostojan- 
stva središte svakoga društva. 

Don Joco, i to opaža Vasko 
sa nekom zlobom i zadovolj- 
stvom, ima posla da je ljubo- 
mornim okom čuva. No za to se 
kao Jocin najbolji prijatelj, što 
prije svega jest, čudi, kako Joco 
ni najmanje ne pokazuje, da će 
se s Anastasijom zaručiti. Da je 
u nju zaljubljen kao prvi dan, 
može i slijep vidjeti. Da je pre- 
ma tome s njenim nožnim prsti- 
ma i noktima i papučama sve u 
redu, jasno je. Zašto dakle to 
oklijevanje? Da li ga unatoč 
svega gospodskog života, koji 
on provodi, toliko plaši trošak 
toaleta Anastasijinih? Da li čak 
promišlja, da li njegovi sigurno 
ne mali prihodi kao mlađeg šefa 
kemijske tvornike, gdje je Va- 
sko samo prokurista, mogu po- 
krivati toliko rafiniranih luksu- 
snih potreba za dvoje? 

Ubogi Svetoslav, misli Vasko 
s dobrodušnom nježnošću, lasno 
dakako ne će biti. Vasko je ona- 
ko već odavna postavljao ra- 
čune i isporedbe, i rezultat nije 
bio oduševljavajući. Nažalost. 
Senzacionalni kocktail -kostim od 
otrovno zelenog brokata, uz 
koji je, dopustimo, iz skromnosti 
opet nosila crnu garnituru od 
divlje kože, koliko je mogao na 
primjer stajati? Morao je jed- 
nom sa Svetoslavom o tom go- 
voriti, opipati mu žilicu i rastje- 
rati njegove sumnje. 

(Svršetak na str. 124.) 

Posvećen novi f)rvaiski biskup 


Desno : 

NOVI BISKUP PREUZV. 0. DR 
JOSIP LACH PRIJE SVOG POSVE- 
ĆENJA POLAŽE PRISEGU VJER- 
NOSTI SVETOJ STOLICI I ISPIT 
0 VJERI I ĆUDOREĐU NA RUKE 
SVOGA KONSEKRATORA NADBI- 
SKUPA DRA STEPINCA 



Primanjem biskupskog reda uzvišen je 7. o. 
mj. na biskupsku čast preuzv. g. Dr Josip Lach. 
Postao je drugi pomoćni biskup zagrebačkog 
nadbiskupa i naslovni biskup Dodone, negdašnje- 
ga grada u Epiru. 



PREUZV. G. DR JOSIP LACH, NOVI POMOĆNI BISKUP 
ZAGREBAČKI, IZA SVOGA POSVEĆENJA U ZAGREBAČKOJ 
KATEDRALI 7. 0. MJ. 

Lijevo od njega je njegov sukonsekrator sarajevski nadbiskup 
Dr Ivan Šarić 

Kao što je »Obitelj« visoko imenovanje no- 
vog biskupa radosno pozdravila, tako se veseli- 
mo još više sada iza njegova posvećenja, koje 
je obavljeno onako svečano, kao što to doliku- 
je jednom od najljepših obreda u liturgijskom 
životu Katoličke Crkve. 

Ta zgoda je okupila u Zagrebu 8 hrvatskih 
biskupa, a prisustvovali su i predstavnici najvi- 


ših ustanova. Konsekraciju je obavio preuzv. g. 
nadbiskup Stepinac, a sukonsekratori bili su 
preuzv. gg. Dr. Iv. Ev. Šarić i Dr Salis-Seevis. 

Velebna zagrebačka katedrala, koja u got- 
skoj unutrašnjosti daje duboki dojam mira i 



PREUZV. G. DR JOSIP LACH 
na dan svoga posvećenja 7. o. mj. 
(Sve tri slike foto Corso) 

ozbiljnosti, mjesto je, gdje su 
svečani i puni simbolike obredi 
biskupskog posvećenja ispunili 
duše prisutnika čuvstvom veli- 
ćanstvenosti. Prema obredu prvi 
sukonsekrator nadbiskup dr Ša- 
ri ć moli konsekratora, da sveće- 
nika dra Lacha posveti za bisku- 
pa. Na traženje nadbiskupa Ste- 
pinca čita se papinska bula o 
imenovanju, nakon čega biskup- 
ski kandidat polaže prisegu vjer- 
nosti Svetoj Stolici i ispovijed 
vjere i ćudoređa. 

Iza toga je započela misa kon- 
sekratora na glavnom oltaru, 
dok novi biskup, još samo u cr- 
venoj kanoničkoj kapi, bez mi- 
tre, služi sv. Misu na posebno za 
to uređenom oltaru. Ali od Pri- 
kazanja dalje biskupski kandidat 
služi misu zajednički sa svojim 
konsekratorom na glavnom ol- 
taru. 

Prije Evanđelja konsekrator i 
sukonsekratori polažu ruke na 
glavu novom biskupu zazivi j ući: 
»Primi Duha Svetoga«. 
Zatim se mole Litanije Svih Sve- 
tih, dok novi biskup leži pred ol- 
tarom u znak ponizne molbe. 
Kad ustane, stavljaju mu na le- 
đa Evanđelje, nakon čega mu 
konsekrator nadbiskup Stepinac 
maže uza znak križa tjeme i ru- 
ke krizmenim uljem. Tu dobiva 
novi posvećeni biskup štap u ru- 
ke i odlazi do svojeg mjesta, da 
se pripremi za nastavak Mise. 

Kod Prikazanja mladi biskup 
dariva svoga konsekratora s dvi- 
je svijeće, dva kruha i dvije ba- 
čvice vina. 

Biskupske znakove mitru, štap 
i prsten dobiva novi biskup na 
koncu mise od konsekratora, ko- 
ji mu daje i poljubac mira, a taj 
se onda prenosi na sve biskupe, 
svećenike i klerike u crkvi. Iza- 
kako konsekrator blagoslovi no- 
vog biskupa i vjernike, mladi bi- 
skup Dr Lach onda dijeli prvi 
biskupski blagoslov u crkvi. Po 
blagoslovu pjeva tri puta: »Ad 
multos annos!« (Na mnogo lje- 
ta). 

Novi zagrebački pomoćni bis- 
kup Dr Josip Lach rođen je pri- 
je 40 godina u Varaždinu (oda- 
tle je i pok. nadbiskup Bauer) u 
porodici, koja je imala 9 djece. 
Tri sina su postali svećenici, dvo- 
jica su poginula s ocem u svjet- 
skom ratu, a četiri kćeri su uda- 


te. Majka novog biskupa, gđa 
Marija Lach, starica je od 75 go- 
dina. Njezina je najveća sreća, 
što joj je sin postao biskup. Njoj 
je on upravio prvi pogled kod di- 
jeljenja pastirskog blagoslova. 

Sigurno ona ima najveću za- 
slugu, što joj je sin danas na 
ponos. Ta majka, koja nema do- 
sta riječi da iskaže zado- 
voljstvo nad svojom djecom, ima 
najljepše mjesto u svom srcu za 
sina biskupa. Njega je morala 
školovati u vrlo teškim prilika- 
ma. U takvoj obitelji naučio je i 
preuzv. g. dr Lach zapažati bi- 
jedu i teškoće današnjeg čovje- 
ka, osobito onih najzapuštenijih. 


Razgovor u četiri oka prote- 
kao je sasvim neočekivanim to- 
kom: 

»Prođi me se!« vikne Sveto- 
slav. »Kao da od svoje žene za- 
htijevam, da bude štedljiva! Zar 
sam ja pivski filistar? Zar sam 
ja Harpagon iz Gabrova? Ali 
djevojku s tajnom ja vjenčati 
ne ću! Da, gledaj samo! Ili zar 
to nije tajanstveno, ako se sva- 
ka dva ili tri mjeseca biće, koje 
obožavaš i s kojim inače možeš 
biti svaki dan, najedanput zavu- 
če u roditeljski stan i ne možeš 
s njom govoriti. I pri tom ima 
još tu bezobraznost, da mi to 
periodičko ohlađen je svaki put 
navijesti s najljubaznijim smije- 
škom. Ali meni je već nestalo 
strpljivosti. Dao sam je motriti.« 

»Šta? Ti ćeš joj detektiva na 
pete objesiti?« 

»Jest, hoću.« 

I pred Jocinom očajnom odlu- 
kom zamre svaki prigovor du- 
boko ožalošćenog Vaska, koji 
je dobro mislio. 

Malo zatim dade Svetoslav u 
svoju tvornicu javiti, da je bo- 
lestan. Pun tjeskobnih slutnja 
potraži ga Vasko u njegovu ra- 
skošnom momačkom stanu. Na- 
kon duljega nagovaranja do- 
znao je od slomljenog Joce: 

Anastasija se bavi krojenjem 
haljina! Ona, profinjeni, luksus- 
ni stvor, koja je stupala kroz 
salone kao otkrivenje vječnih 
pojmova ljepote, oblijetana, sla- 
vljena, utjeha očima svih, koji 


A zapaziti kod njega znači u 
isto vrijeme i osjetiti samilost, 
koja ga je potakla na veoma plo- 
dni karitativni rad, što ga je naj- 
više razvio na zagrebačkoj pe- 
riferiji. Tamo su ga za to nazvali 
»trešnjevačkim biskupom«. 

Kako je utješno za svakoga 
katolika videći, što biskupom po- 
staje čovjek, koji ima srca i shva- 
ćanja baš za najpotrebnije. Nad- 
biskup Stepinac — kojemu je je- 
dno od prvih biskupskih djela 
bilo uspostavljanje novih župa 
na zagrebačkoj periferiji, da 
najsiromašniji lakše mogu do 
crkve — dobio je svog pravog 
pomoćnika. Na mnogo ljeta! 


ljepotu ljube radi nje same, ta 
ista Anastasija, sjedala je tri ili 
četiri puta na godinu u drago- 
voljnu, malovarošku karantenu 
za staromodni šivaći stroj i šila 
je sama svoju garderobu kao iz 
priče, ponizno i vlastoručno kao 
makar tko! Kakav pad! Kakvoj 
prevari bez imena pao je žrtvom 
Don Joca! Jer ovaj put bilo ga 
je duboko uhvatilo! Ne, Vasko 
neka ga ne kuša, ako mu je 
staro prijateljstvo drago, okre- 
nuti! Čim je jedanput njegov 
osjećaj ljepote povrijeđen, tre- 
ba si samo predstaviti Anastasiju 
zgrbljenu i napeta pogleda, ka- 
ko nogom tjera šivaći stroj! Tu 
se ne može ništa učiniti. 

Tako reče Don Joco. Ali Vas- 
ko se jednim mahom riješio sa- 
blasti svoje brige, naime: bi li 
i njegov dohodak, uzmimo taj 
slučaj, bio dovoljan. Koliko je 
lijepa slika Anastasijina u nje- 
govim očima izgubila od nim- 
busa, dobila je u karakteru, unu- 
tarnjoj vrijednosti. Ova njego- 
vana ruka, mislio je u sebi, zna 
i raditi. Ova ponosna šija znala 
se dakle i dobrovoljno sagnuti! 
Lutka je oživjela na divan na- 
čin, postala je za njega kućani- 
ca, drugarica u poslu, došla mu 
je tako poznata i tako bliska. 

Statista Vasko odluči se da 
bude glavni junak, i za to nije 
trebao detektiva. Već nakon 
kratkoga vremena mogao je 
Joci, koji se s omalovažavanjem 
smiješio, javiti svoje zaruke. 


Joco ne će da se ženi 

(Svršetak sa str. 122.) 

Svjetski događaji 



Novi rat na sjeveru Evrope 


Prošli svjetski rat zapleo se 
na jugu Evrope i tu je ostavio 
najkrvavije tragove i uspomene. 
Sadašnji evropski rat zapleo se 
u sjevernim krajevima Evrope i 
ondje se sve većma zapleće sa- 
danje ratno krvavo klupko. Po- 
slije pogibije Poljske bila je na 
redu mala Finska, koja je sebi 
doduše junački osvjetlala obraz 
pred cijelim svijetom, ali je na 
koncu ipak ne dobivši kroz tri 
mjeseca niodakle nikakve pra- 
ve pomoći morala popustiti i 
sklopiti s Rusijom radije kakav- 
takav mir, nego li staviti na koc- 
ku sav svoj opstanak. 

Još dok je Finska bila u ratu, 
sav se svijet u čudu pitao: za- 
što joj barem ostale tri skandi- 
navske države — Švedska, Nor- 
veška i Danska — ne priteknu u 
pomoć? Sve četiri su naime skan- 
dinavske države (ubrajamo amo 
i Dansku, premda nije na samoj 
Skandinaviji) uvijek lijepo slo- 
žno držale u vanjskoj politici 
zajedno i bile u dogovoru i sa- 
vezu, kadgod je trebalo kakav 
važniji korak učiniti u međuna- 
rodnoj politici. A eto kad se jed- 
na od njih, i to najslabija — 
Finska — našla u ratnoj nevolji, 
druge se nisu ni maknule, nego 
su joj samo izjavljivale svoje do- 
bre želje i poslale joj nešto do- 
brovoljaca i ljekarija. Da su sve 
skočile Finskoj u pomoć, koliko 
bi bilo Finskoj olakšano! 

No već tada se znalo, zašto ni- 
su ostale skandinavske države 
priskočile Finskoj u pomoć. Ni- 
su smjele. Sve su te male skan- 
dinavske države između dvije 
najveće evropske države: Rusije 
i Njemačke. Da su Norveška, 
Švedska i Danska skočile u po- 
moć Finskoj protiv Rusije, pri- 
jetila je opasnost, da to Njema- 
čka ne bi bila mirno gledala. A 
na dvije strane se te male drža- 
ve nisu mogle upustiti u borbu. 
Finska je ostala na cjedilu. 

Iza Finske došle su sada na 
red Danska i Norveška. Jednog 
dana početkom travnja (tri tje- 
dna nakon svršenog finsko- ru- 
skog rata) provalila je Njemačka 
u Dansku i Norvešku. Za 24 sata 


Kraljevi sjevernih država: NORVEŠKI KRALJ HAAKON (lijevo), DANSKI KRALJ KRISTIJAN 
(u sredini) I ŠVEDSKI KRALJ GUSTAV (desno) 


bila je sva Danska zauzeta bez 
boja, kako se to prije godinu da- 
na dogodilo s Češkom, i sad je 
ta država pod tutorstvom Nje- 
mačke. 

S Norveškom nije tako brzo i 
jednostavno išlo. Doduše i tu je 
Njemačka s brzinom, koja začu- 
đuje, prebacila preko mora na 
norveško tlo pedesetak tisuća 
vojnika i zaposjela najvažnija 
mjesta na norveškoj obali, pa 
i sam norveški glavni grad Oslo. 
Vidi se, da se Norvežani nisu na- 
dali toj provali Njemačke, jer 
baš nisu bili pripravni. Ali nor- 
veški kralj Hakon i norveška 
vlada odlučili su ipak ne predati 
se bez borbe. Sad se provodi mo- 
bilizacija norveške vojske, pa 
će tako Norveška biti novo ratno 
područje, kakvo je od prosinca 
do ožujka bila Finska. 


Ali to sad više ne gleda mirno 
ni Engleska. Mnoštvom ratnih 
brodova i aeroplana krči sebi i 
ona put u Norvešku nastojeći, 
da zaposjedne njen sjeverni dio. 
Tako će se u Norveškoj stvoriti 
fronta između sjevera i juga: 
sa sjevera će engleska i norve- 
ška vojska zajedno nastojati 
istisnuti njemačku vojsku, koja 
je zaposjela glavni dio južne 
Norveške. Norveška postaje rat- 
no područje, pa će se rat po svoj 
prilici proširiti i na Švedsku. 

U prošlom svjetskom ratu su 
skandinavske države bile neu- 
tralne, a južne evropske države 
su morale izdržati najteže ratne 
tegobe. Sad je obratno: skandi- 
navske su države u ratnom vrtlo- 
gu, a mi na jugu Evrope smo 
neutralni. I daj, Bože, da i osta- 
nemo do kraja pošteđeni. P. Ć. 

ZANIMLJIVOSTI 


NIKADA JEDNO BEZ DRU- 
GOGA. Ima imena iz povijesti, 
romana ili glazbenih djela, koje 
nikada ne možete spomenuti a 
da pritom ne spomenete, ili vam 
barem ne dođe na pamet kao 
potrebni dodatak, i neko drugo 
ime. ARLEKIN I KOLUMBINA. 
Arlekin je šaljivdžija s išaranom 
odjećom i subreta sa zelenom 
keceljom i lijepom kapicom. 
Glavna su lica u talijanskoj ko- 
mediji kao i Pantalon, Kasandra 
i Pierrot. ARMIDA I RINALDO 
su lica iz T asova epa »Oslobo- 
đeni Jeruzalem«. Armida zavodi 
kršćanskog viteza Rinalda i dr- 
ži ga u svojim čarobnim vrtovi- 
ma daleko od vojske križara. — 
BASTIEN I BASTIENA je komič- 
na Mozartova opera. Skladao je 
od 12 godina (1768.) prema 
komediji Favarta. To je povijest 
jednog pastira i pastirice, koji 
se svađaju i konačno ih pomiri 
jedan stariji pastir. — DAFNI.S I 
KLOE istaknuti, ali ne uvijek 
besprikorni junaci grčkog pastir- 
skog romana, koji se pripisuje 
Longusu. HERMAN I DOROTE- 
JA junaci Goetheova idiličkog 
epa. Njihova se radnja zbiva u 
doba francuske revolucije. Dir- 
ljivo su opisane misli i običaji 
ljudi srednjeg staleža. MANON 
I DES GRIEUX poznati ljubav- 
nici iz romana Abbea Prevost 
»Manon Lescaut«. Massenet je 
prema tome skladao operu »Ma- 
non«. — PAOLO I VIRGINIA 
lica iz naturalističkog romana 
Bernardina de Saint Pierre. Zbi- 
va se na engleskom otoku Mau- 
rice (Ile de F rance) kod Mada- 
gaskara. — PELEJ I MELISAN- 
DA junaci jednog Maeterlincko- 
va djela, prema kojem je napi- 
sana i lirska opera s glazbom Cl 
Debussya. Opera je značajan da- 
tum u glazbenoj povijesti naše 
dobi. — RUĐER i ANĐELIKA. 
Ruđer je pustolov, koji izbavi ja 
kneginju'od nemani u Ariostovu 
epu »Bijesni Orlando«. ROMEO 
I JULIJA, djeca dviju zavađenih 
obitelji u V ero ni. Iz tog je Šeks- 
pir načinio velebnu dramu, Go- 
unod operu (prikazana g. 1867.). 
U našoj književnosti su isto ta- 
ko povezana imena MILJENKO 
I DOBRILA, lica iz romana, ko- 


Hrvaii iž Bačke 
i Baranje u Zagrebu 

U nedjelju 14. travnja prosla- 
vljen je u Zagrebu na najsveča- 
niji način Dan bačkih i baranj- 
skih Hrvata. Na tu proslavu do- 
šlo je već 12. travnja u veče oko 
300 bunjevačko-šokačkih gosti 
iz Bačke i Baranje pod vodstvom 
Blaška Rajića i Josipa Đide Vu- 
kovića. Bili su veličanstveno do- 
čekani. Na kolodvoru su ih po- 
zdravili govorima Milutin Ma- 
yer u ime vodstva hrvatskog na- 
roda, Josip Ročić u ime Hrvat- 
skog pjevačkog društva »Zvo- 
nimir« i naš glavni urednik dr 
Josip Andrić u ime zagrebačkih 
bačkih Hrvata. Tri glazbe u po- 
vorci od nekoliko tisuća članova 
raznih hrvatskih društava otpra- 
tile su goste kroz grad, gdje je 

— iako je bilo već 11 sati u noći 

— na svim ulicama bilo golemo 
mnoštvo naroda, sigurno preko 
20.000, pozdravljajući klicanjem 
bunjevačko - šokačke Hrvate. U 
subotu i nedjelju 13 i 14. o .mj. 
bile su razne svečanosti u njiho- 
vu čast, a naj glavni je su bile 
veliki koncerat Hrvatskog pje- 
vačkog društva »Neven« iz Su- 
botice s HPD »Zvonimir« iz Za- 
greba i HSPD »Sljeme« iz Šesti- 
na, zatim svečana akademija u 
Zagrebačkom Zboru i izvedba 
Zajčeve opere »Zrinjski« u Hr- 
vatskom Narodnom Kazalištu. 
Hrvatski glavni grad je najsve- 
čanije dokazao svu svoju ljubav 
prema toj našoj braći na kraj- 
njem hrvatskom sjeveroistoku. 
U slijedećem ćemo broju donijeti 
još osvrt na sve to sa slikama, 
da i našim čitaocima što življe 
stavimo pred oči to slavlje, koje 
je bilo jedno od najvećih u po- 
sljednje doba u Zagrebu. 


jemu se događaj zbio u Kašte- 
lima. — TRISTAN I IZOLDA, 
lica iz keltske legende, koja je 
ljubavni napitak vezao trajnom 
i neodoljivom ljubavi. Wagner 
je po tom načinio lirsku dramu, 
gdje su strast, nježnost i bol iz- 
ražene zanosnom glazbom. — 
WERTER I ŠARLOTA su lica 
Goetheova romana, prema ko- 
jem je Massenet skladao lirsku 
dramu. Werter je zaljubljen u 
Šarlotu, koja je udata za drugog, 
te Verter odlazi uvidjevši nemo- 
gućnost ostvarenja ljubavi. 


Nove knjige 

Ti i on — Ti i ona 

Koliko se puta nađemo u ne- 
prilici, kada živo osjećamo, da 
trebamo dati savjet najbližoj 
okolini. Dati ispravan savjet, u 
pravo vrijeme, na zgodan na- 
čin — da polučimo svrhu i da 
ne povrijedimo dobre i lake od- 
nose s onim, kome je savjet 
upravljen — je 1 te da je umi- 
jeće? 

Evo, takve zgode nas stavlja- 
ju u nepriliku. Razumljivo. Raz- 
bijamo glavu, jer i to su važni i 
teški problemi, koje nam život 
stavlja. Nedostaje nam nerijetko 
i jasnoća u moralnim pitanjima, 
poznavanje i osnovnih pogleda 
praktične psihologije i pedago- 
gije, iako smo sve to u teoriji 
dobro proučili. 

Knjigama »Ti i o n« i »T i 
i ona« doskočeno je potrebi u 
tom pitanju za žensku i mušku 
omladinu. Treba ih samo dati 
omladini u ruke. Dobro će im 
doći te upute. Ne će manje za- 
dovoljiti ni odrasle, koji trebaju 
odgajati. Osim lijepo raspore- 
đenih i iznesenih uputa o intim- 
nijim potrebama dani su tu do- 
lično ali jasno slučajevi, koje 
ženskoj i muškoj omladini po- 
stavlja život u društvu. 

Takve se knjige same od sebe 
preporučuju! 

»Ti i on«, »Ti i ona« dobiju se bro- 
širana svaka knjiga po 20 Din (uve- 
zana 30 Din) kod Župnog ureda sv. 
Marije u Zagrebu, Kaptol 2. 

Kako sam došao na 
svijet? 

Tako se zove mala knjižica, 
koja je nedavno kod nas izašla. 
Svrha joj je, da djeci — već od 
osme godine — dade na zgodan 
način potrebne upute o postan- 
ku života. 

Ko pozna današnje prilike, 
gdje su već i djeca izložena ko- 
jekakvim opasnostima, da ono, 
što bi od roditelja mogli doznati 
tek kasnije, doznaju ranije od 
svojih drugova, bit će mu očita 
vrijednost ove male knjižice. 

Nekoliko ukusno izabranih i 
tiskanih slika uljepšaju brošuri- 
cu, koju toplo preporučamo ro- 
diteljima i odgojiteljima. 

Izdala je Naklada »Spe s«, 
Zagreb, Martićeva ul. 7. Stoji 2 
dinara. 

Zapisi iz svjetskog rata na talijanskom ratištu 


U PAKLENOM TROKUTU 


koje se izdiže iz mnoštva drugih raznih tuđih 
ratnih djela svojim velikim književnim, sadržaj- 
nim i idejnim odlikama. 

A sad je evo osvanula i druga knjiga istoga 
pisca pod naslovom »U paklenom troku- 
t u«*, koja se sadržajno nadovezuje na onu prvu 
knjigu, a zanimljivošću onu još natkriljuje. Tu 
u vjernom pričanju piščevu proživljavamo ne- 
opisive strahote ratnog »paklenog trokuta«, iz 
kojega je onoga, tko je u nj zašao, mogla iz- 
vući samo smrt ili zarobljeništvo. Ova je knjiga 
doista kulminacija svega, što kazivanje vlastitih 
ratnih doživljaja može da nam pruži. Tu trium- 
fira Grgeč kao pripovjedač svojim živim niza- 
njem dramatskih ratnih doživljaja, jednostav- 
nošću i odmjerenošću svog stila, dubinom re- 
fleksija, kojima isprepleće cijelu knjigu, te zna- 
čajnom suverenošću, kojom se on izdiže iznad 
svih kazivanih događaja promatrajući ih s višeg 
stanovišta i dajući čitaocu sigurnu orijentaciju. 

Ne daj, Bože, da se vrate takvi »pakleni tro- 
kuti« u zbiljskom životu, pa baš zato treba da se 
u svačijoj ruci nađe i ova druga Grgecova knji- 
ga, koja poput najjačeg reflektora osvjetljuje 
sve ono, na što je čovjek u takvom »paklenom 
trokutu« osuđen. Dr. J. Andrić 


* »U paklenom trokutu«, izd. Knj. Dobrih Ro- 
mana. Za Vas samo 20 Dinara. 


Ratna psihologija zahvatila je naše duše i u 
njoj nam teku, jure dani, a da ne znamo, u što 
nas vode. Zato željni otvaramo novine, da vidi- 
mo, udaljuje li se ratna neman od nas ili nam 
se — ne daj, Bože — približuje. I zatvaramo 
opet novine, a da ništa nismo postali pametniji 
onim, što smo iz njih saznali. Ali čežnja, da 
nešto više znamo o svemu, što nosi rat, ostaje 
u nama. 

Kad je ono pred desetak, koliko li, godina 
bila ušla u svjetsku modu Remarqueova knjiga 
»Na zapadu ništa novo«, pa kad je ta ratna knji- 
ga prevedena na nebrojene jezike stala da se 
grabi, te nisi bio smatran suvremenim, ako je 
nisi pročitao, tada smo se mi mirniji i manje ra- 


ČASNICI IZ JURIŠNOG BATALJONA U BATAMA 


POGLED IZ PALJEVSKOG POSTAVA NA DESNU STRANU SOČE 
(Sve tri slike iz knjige r U paklenom trokutu “) 

tobonni tome čudom čudili. Ali na koncu smo 
ipak i mi posezali za tom knjigom. 

Tada je, a i kasnije, gotovo u svakom naro- 
du nikla po koja takva ratna knjiga. I te su knjige 
ušle među najčitanije knjige. 

Hrvatska je književnost takvo ratno književ- 
no djelo dobila u najnovijim knjigama Petra 
Grgeča. Njegova knjiga »Krvava služba«, 
koja je izašla pred dva i po mjeseca, stekla 
je opće priznanje i postala je veoma tražena 
knjiga u svim čitalačkim krugovima. I kritika 
ju je pohvalila s velikim priznanjem kao djelo, 

Desno: GRGAR, RAZOREN U SVJETSKOM RATU OD 
TALIJANSKOG TOPNIŠTVA 







NATJECANJE U KUHANJU NA DOMAĆINSKOM TJEDNU 
Slika prikazuje prizor prvog dana natjecanja u dvorani „Kola“. Nastupile su dvije dalma- 
tinske, tri bosanske i 1 hercegovačka djevojka. Prvu nagradu Domaćinske škole za 
kuhanje i prvu nagradu Gradske plinare za najmanji potrošak plina dobila je toga 
dana gđica Mara Tadić iz Tuzle 



MIRA VUČETIĆ, 
ravnateljica Domaćinske škole 


Domaćinski tjedan u Zagrebu 


Redovno pratim priredbe Do- 
maćinskog tjedna, koje iz godi- 
ne u godinu proširuju krug onih, 
što sudjeluju na njima. Ovog pu- 
ta predavanja, natjecanja u ku- 
hanju i tečajevi za dijetno kuha- 
nje održani su po osobama, koje 
potječu izvan kruga Domaćinske 
Škole i Kola Domaćica. To jasno 
govori, da nastojanja tih ustano- 
va riisu ostala besplodna. Njihov 
ustrajni rad izazvao je ne samo 
zanimanje velikog broja osoba, 


nego su u tom stekli nove vrije- 
dne suradnike, koji dalje i sami 
doprinose napretku našeg doma- 
ćinstva. 

Na predavanjima su obrađena 
stručno i pristupačno pitanja, 
koja su u vezi s radom naših do- 
maćica: obveza majke prema 
svom narodu, domaćica kao ču- 
varica hrvatskog jezika, o odgo- 
ju ženske mladeži, o životu se- 
oske domaćice, o stanovanju, o 
vrtu, o podizanju seoskih dorno- 


Mapisala Marta Zacherl 

va, o dužnostima i položaju da- 
našnje domaćice, o izboru zva- 
nja ženske mladeži, o dužnosti- 
ma i položaju domaćica. Ako se 
k tome doda tečaj za dijetno ku- 
hanje, gdje su kod svakog de- 
monstriranja bili obrađivani po- 
sebni slučajevi, već same teme, 
koje su uzete u obzir na tim pri- 
redbama, govore očito o razno- 
vrsnosti i bogatstvu iznesenih sa- 
držaja. 

Ipak je najveće zanimanje bi- 
lo za natjecanja u kuhanju. Pr- 
vog dana su nastupile djevojke 
iz Bosne, Hercegovine i Dalma- 
cije, a pobjedu je odnijela Ma- 
ra Tadić iz Tuzle. Kod ocjenji- 
vanja se pazilo na čistoću, ured- 
nost, brzinu, štedljivost i ukus 
kod serviranja. 

Drugog dana su se natjecali u 
kuhanju muškarci, a pobijedio je 
M. Priča. Muškarci su pokazali 
(Svršetak na str. 134.) 

Lijevo : 

DIJELJENJE NAGRADA POBJEDNICIMA 
NA PRIREDBAMA DOMAĆINSKOG 

TJEDNA U BANSKIM DVORIMA 
N«a slici se vidi, gdje gđa Banica (-f), do nje 
gđa Vučetić (X),- dijeli nagradu jednoj 
natjecateljici 



128 




MUŠKARCI NATJECATELJI U KUHANJU NA DOMAĆINSKOM TJEDNU POKAZALI SU VELIKU SPRETNOST 
Natjecatelji su bili: soboslikar M. Filipančić, student D. Hećimovie, kontrolor želj. N. Host, čin. M. Priča, kapetan P. Matasić, i profesor 
V. Mahorić. Pobijedili su gg. Filipančić i Priča, ali je žrijebotn nagradu dobio g. Priča (težak 108 kg) 


Etička vrijednost domaćinskog rada 


Na otvorenju Domaćinskog 
tjedna u Zagrebu, kojemu je po- 
krovitelj bio preuzv. g. Dr Alojzi- 
je Stepinac, održao je Msgr. Dr 
Vjekoslav Wagner vrlo lijepo i 
iscrpno predavanje o gledanju 
Crkve na domaćinski rad, koje 
donosimo skoro u cjelini. 

Mnogima se u ovome času na- 
meće možda pitanje: Kako to, da 
ovogodišnji »Domaćinski Tje- 
dan« stoji pod pokroviteljstvom 
Nadbiskupa zagrebačkoga, a pr- 
vo predavanje na njemu drži je- 
dan svećenik? Zar Crkva 
imade neposrednih ve- 
za ili barem nekojih 
dodirnih točaka sa pi- 
tanjem domaćinstva, te 
se i Ona pojavljuje na mjestu, 
gdje se raspravljaju razna pita- 
nja o domaćinstvu? 

Odgovor je na ovo pitanje 
kratak i jasan. Crkva ne može 
indiferentno stajati po strani kad 
se radi o čovjekovoj sreći i nje- 
govome napredku. Njoj ne može 
biti svejedno, da li u obitelji vla- 
da sklad ili nesklad, red ili ne- 
red, zadovoljstvo ili nezadovolj- 
stvo, da li ona napreduje ili na- 
zaduje. A svakomu je jasno, da 
je razumno i savjesno vođeno 
domaćinstvo jedan od najvažni- 
jih preduvjeta, da se obitelj i 
obiteljski život razvije u duhu 
harmonije, koja će sve članove 
obitelji ožariti zemaljskom sre- 
ćom. Tako stojimo pred pita- 
njem domaćinstva ne samo kao 
pred gospodarskim nego i uje- 
dno i društveno-moralnim fakto- 


rom, na koji ima i Crkva svoje 
poglede, te mu rado pruža svoju 
ruku pomoćnicu. 

ZVANJE DOMAĆICE U KRIZI 

Pred našim očima kao da se 
obnavlja evanđeoska priča o iz- 
gubljenom sinu, koji je napustio 
očinski dom, da u svijetu, u sa- 
mostalnom i slobodnom životu 
traži svoju sreću. Slično je na- 
stao pravi bijeg djevojaka i že- 
na od doma i domaćinskog zva- 
nja i to iz više razloga. 

Novi ekonomski poredak dru- 
štva prisilio je u posljednje vri- 
jeme golemi broj djevojaka, da 
traže samostalno zvanje izvan 
obiteljskog doma, i da zasluže 
svoj kruh samostalnim radom 
svojih ruku. Isti su razlozi prisi- 
lili i bezbrojne žene, da uz svo- 
ga muža i same privređuju kori- 
cu kruha izvan doma svojega. Na 
drugoj pak strani pošle su dje- 
vojke u ogromnom broju na vi- 
soke sveučilišne nauke i ušle u 
sve sveučilišne fakultete osim 
bogoslovskog. Dok su se prve iz 
gorke nužde dale na rad izvan 
obitelji, one druge su iz težnje 
za znanjem i visokom akadem- 
skom obrazovanošću ušle osim 
učiteljskog i u sva javna zvanja, 
koja su ranije bila pristupačna 
jedino muškom svijetu. 

Takav razvoj prilika do teme- 
lja je porušio staro načelo, da 
je ženi mjesto jedino u obitelj- 
skom domu. Crkva priznaje, da 
su kuća i obitelj po prirodnome 
redu prvo polje rada svake žene, 


napisao Msgr. Dr Vjekoslav Wagner 

ali Crkva isto tako priznaje, da 
obiteljski dom nikako ne smije 
postati grobljem ili zatvorom, 
gdje mnogi ženski talenti osta- 
nu zakopani, zazidani i neiskori- 
šćeni za opće dobro ljudske za- 
jednice. Crkva zato blagosliva 
rad svake žene radnice izvan do- 
ma bez razlike, da li se ona bavi 
čisto fizičkim ili intelektualnim 
radom. 

Ali prekomjerno uposlenje že- 
ne izvan doma u bilo ma kojem 
zvanju udaljilo je žene od doma 
i domaćinstva. Ona se otuđila 
od zvanja domaćice, izgubila je 
smisao za ljepotu domaćinskog 
stvaranja, u njezinim očima iz- 
gubio je rad domaćice pravu vri- 
jednost, i na koncu je domaćin- 
ski rad postao poslom nižeg i 
manje vrijednog domaćinskog 
reda. Domaćinstvo je ne samo 
izgubilo za ženu privlačnu snagu, 
nego je ona počela od njega bje- 
žati kao od nečega, što ženu po- 
nizuje. Tako je domaćinstvo kao 
zvanje izgubilo svoju nutarnju 
etičku vrijednost u očima čitavih 
ženskih generacija i odatle je do- 
šlo do bijega čitavih ženskih na- 
raštaja iz domaćinstva. Ono se 
prepušta ili najmljenoj kućnoj 
posluzi, ili, ako se ipak mora vr- 
šiti, ono se vrši bez srca i bez 
prave radosti. U tome vidimo je- 
dini i pravi razlog krize, koja je 
zavladala ne u domaćinstvu kao 
takvom nego u duši, u osjećaju 
onih, koje su po prirodi pozvate 
da budu prave domaćice. 

JESU LI RAD, POSLOVI I BRI- 
GE DOMAĆICE ZANIMANJE, 

KOJE JE ETIČKI MANJE 
VRIJEDNO? 

Prije svega valja naglasiti, da 
je starom poganskom svijetu u 
krvi bilo prezirati i izbjegavati 
svaki rad, i takav stav smatrao 
se znakom osobite visoke kulture 
i obrazovanosti. Jedino čisto in- 
telektualni rad našao je milost u 
očima starih pogana. I zvanje 
umjetnika, recimo kipara, čijim 
su se djelima divili, prezirali su. 
Ručni rad bio je slobodnoga čo- 
vjeka nedostojan. To je bio je- 
dino posao robova, kojima se 
nije priznavalo ni ljudsko dosto- 
janstvo ni ikoje ljudsko pravo. 
Sam Platon kod Grka naučavao 
je, da je posve nedostojno sva- 
kog slobodnog građanina vršiti 
bilo koji zanat. Zato bi se slobo- 
dnom čovjeku trebalo izravno 
zabraniti da se bavi zanatom, a 
svaki zanat jedino robovima pre- 
pustiti. A rimski filozof Ciceron 
izričito kaže: 

»U radionici ne može se naći 
ništa plemenito.« 

Dijete radnika bilo je javno 
prezirano radi svoga niskog 
podrijetla. 

KRŠĆANSKO SHVAĆANJE 
RADA 

Nauka kršćanska o radu je o- 
va: Rad proizlazi od samoga Bo- 
ga, koji je prvo počelo svakoga 
stvaranja i zbivanja. Raditi pri- 
pada bitno samoj naravi čovjeka, 
jer je slika i prilika Božja. Ra- 
diti znači isto kao razvijati svoje 
tjelesne i duševne sposobnosti. 
Svaki ljudski rad razuman je 
aktivitet, po kojem čovjek po- 
staje sličan Bogu Stvoritelju i 
Uzdržavatelju svijeta. 

Sam sin Božji rekao je kao čo- 
vjek na zemlji: »Otac moj do 
sada radi i ja radim.« (Iv. 5, 17.) 
Djelovanje Sina Božjega bilo je 
savršena slika, a rad i d jelov an je 
čovjeka nesavršena je slika sve- 
mogućeg stvara jućeg d jelov an ja 
Oca Nebeskoga. Iz te same na- 
uke logično slijedi, da je svako 
djelovanje čovjeka kao slika 
djelovanja Božjega i samo po 
sebi velika čast od neizmjerne 
etičke vrijednosti. 

Još više potvrđuje tu istinu 
činjenica, da je Isus Krist, od 
vijeka Sin Božji i pravi Bog, bio 
u svome ljudskom životu sin 


radnika i smatran je bio tesarom 
i sinom tesara. (Mk. 6, 3., Mt. 
13, 55.) Hodao je po zemlji u 
obličju sluge (Fil. 2, 7.) i prigr- 
lio rad u svakom pa i najnižem 
i do tada prezrelom obliku. Kao 
učitelj razumije majke, koje Mu 
dovode djecu svoju u kasnoj uri 
dana i tu djecu blagoslivlja (Mt. 
19, 13-15., Mk. 10, 13-16.), ali 
On znade i za trud žene domaći- 
ce, koja mijesi kruh kvascem te 
iz njezina života uzima jednu 
svoju priču o kraljevstvu Bo- 
žjem (Mt. 13, 33.). 

Kristova Majka, i ako skrom- 
na kći naroda i neznana domaći- 
ca Nazaretskog doma, živa je sli- 
ka poduhovljene žene, naj savr- 
šeniji primjer ženske veličine, 
najsunčanija pojava ženskog do- 
stojanstva. U Svetom Pismu či- 
tamo, da donja haljina Isusa Kri- 
sta, radi koje su vojnici bacali 
kocku, »nije bila sašivena nego 
sasvim izatkana od gore do do- 
le«. (Iv. 19, 23.) Tu haljinu je 
bez dvojbe po običaju Istoka sa- 
ma Marija tkala svojim rukama 
na razboju u Nazaretskom domu. 
Tko bi smio posumnjati, da je 
baš tu posebnim blagoslovom 
blagoslovljen i posvećen i svaki 
rad domaćice? U tome duhu go- 
vori i sam apostol Pavao, koji 
je na svojim putovanjima živio 
od ručnog rada pletenja asura, 
pišući: »Opominjemo vas, bra- 
ćo .. . da provodite mirni život, 
da činite svoje poslove i radite 
svojim rukama, kao što vam za- 
povjedismo.« (I. Sol. 4, 11.) Je- 
dnako su jake i ove riječi sveto- 
ga Pavla: »Kupljeni ste velikom 
cijenom, ne budite robovi ljudi- 
ma. Svaki, braćo, neka ostane 
pred Bogom u onom staležu, u 
kojem je pozvan.« (I. Kor. 7, 
20-24.) 

TEMELJNI ZAKON KRŠĆAN- 
STVA O RADU: 

Svi vi, koji živite životom rada, 
a na život rada ste svi pozvani, 
imate služiti svojim radom, 
bio to rad bilo koje vrste, 
ne sili, ne nuždi, ne tamnoj sud- 
bini, ne ljudima, ne strojevima i 
ne gospodarima strojeva, nego 
Bogu i Spasitelju Isusu Kristu. 
U tim načelima sadržana je i Ma- 
gna charta domaćinskog zvanja 
i domaćinskog rada. Domaćinski 
rad sakriven između 4 zida obi- 
teljskog doma stoji po svojoj 


časti i vrijednosti u svijetlu 
Evanđelja u istom rangu s ra- 
dom učenjaka, liječnika, gradi- 
telja, političara, vojskovođe itd. 
pa i samog svećenika, jer pre- 
tvara razumno, smišljeno djelo- 
vanje domaćice u pravu službu 
Božju i službu ljubavi prema bli- 
žnjemu. A ta svijesno po radu 
vršena služba uzdiže rad do onih 
visina, gdje rad dobiva sam po 
sebi svoju etičku vrijednost bez 
obzira na njegovu korisnost. 

Ne mogu, a da ovdje ne spo- 
menem jedan uzvišeni prizor iz 
samog Evanđelja. Bilo je to na 
posljednjoj večeri, kada je Isus 
Krist, neposredno pred ustanov- 
ljenje euharističke žrtve s pu- 
nom sviješću svoje božanske 
svemoći i božanskog dostojan- 
stva, jednako svijestan svoga bo- 
žanskoga podrijetla i skore smr- 
ti na križu — u toj velikoj i 
svečanoj uri postao slugom sviju. 
On ustaje od stola. Odlaže svoju 
gornju haljinu, opasa se ručni- 
kom, nalije u sud vode i pere 
svakome od svojih apostola no- 
ge. Jedinstven je to prizor u po- 
vijesti čovječanstva. Sin Bo- 
žji sagibljeseupunoj 
ljubavi dolje do č o v je- 
ka i p e r e mu noge. Ta 
simbolika ljubavi, ko j a 
se posve daje, na sebe posve za- 
boravlja, sebe posve prenosi u 
rad za bližnjega i utapa se u 
službi za bližnjega, ni u jed- 
nom ljudskom djelova- 
nju ne dolazi do tako 
savršenog i neposred- 
nog izražajakao u radu 
domaćice. Taj motiv nese- 
bične požrtvovnosti i predanosti 
ljubavi, koja služi bližnjemu, 
kruna je visoke etike svakoga 
rada u domaćinstvu. 

Tko se u domaćinstvu takvim 
duhom po primjeru Krista sagi- 
ba prema bližnjemu, da mu ži- 
vot učini lijepim i sretnim, taj 
pretvara obiteljski život u pravo 
toplo ognjište, na kojem plamsa 
buktinja, što ga pali i održaje u 
stalnome žaru duševnost doma- 
ćice. Zato je radu doma- 
ćice jedino ravan rad 
majke oko odgoja dje- 
c e. Kao majka ona odgojem iz- 
građuje nutarnji značaj djete- 
ta, a kao domaćica ona daje to- 
me odgoju topli okvir i sve vanj- 
ske preduvjete, kojima povezuje 

cijelu obitelj u toplo gnijezdo 
tople obitelji. 

Takva slika idealne domaćice 
lebdjela je pred duhovnim oči- 
ma nadahnutog pisca kralja Sa- 
lamuna, kada u knjizi svojih pri- 
ča hvali ženu ovako: »Tko će 
naći vrsnu ženu? Za njezinu vri- 
jednost znade se nadaleko, do 
krajnih granica. U nju imade pu- 
no pouzdanje srce muža njezina. 
Čini mu dobro a ne zlo, svega vi- 
jeka svojega.« I sada mudri pi- 
sac nabraja sve poslove, koje 
ona vrši: Ona daje hranu čelja- 
di svojoj i posao djevojkama 
svojim. Kroz njezine ruke pro- 
laze vuna i lan, preslice i vrete- 
no. Ona sprema pokrivače, ko- 
šulje i pojase. Njezino oko bdi- 
je nad njivom i vinogradom. Ona 
budno pazi na vladanje čeljadi 
svoje. Oblači se na tanko platno 
i skerlet. Odijelo joj je krepost 
i ljepota, i osmijeva se u vrijeme, 
koje ide. Usta svoja otvara mu- 
dro i na jeziku joj je nauka bla- 
ga. Zato: »Sinovi njezini podi- 
žu se i blagoslivljaju je, muž 
njezin također hvali je.« (Priče 
kr. Salom. 31.) 

To je tip vrsne žene, to je sli- 
ka one »»mulier fortis«, koja je 
svojom brižl j ivošću, okretnošću 
i požrtvovnošću dostojna, da je 
blagoslivaju djeca, da joj ime 
hvali muž, da se za nju znade na- 
daleko do krajnih granica. Za 
nju se znade i bez reklame novi- 
na, i bez pljeskanja ulice. Nje- 
zino ime raznose sretna djeca i 
sretan muž od pokoljenja do 
pokoljenja. U toj hvali i zahvali 
je njezina jedina i najveća na- 
grada i osobna sreća. 

Domaćica, koja etički shvaća 
svoje zvanje kao svetu službu u 
svetištu obitelji i svoj rad vrši 
sa srcem, koje pokreće ljubav u 
službi ža bližnjega, dostojna je 
da i sama s Marijom radosno 
zapjeva Magnifikat: »Veliča du- 
ša moja Gospodina i obraduje se 
duh moj u Bogu Spasu moje- 
mu . . ., jer evo odsad će me zvati 
blaženom svi naraštaji.« Da, bla- 
ženom će je zvati muž njezin i 
djeca njezina kroz sve naraštaje. 
Od zvanja domaćice 
ovoga tipa, takvoga du- 
haitakvogasrcanebje- 
ži se nego svi, koji su ga 
napustili, neka se po- 
vrate domu, kao što je 


to učinio i izgubljeni 
sin iz Evanđelja! 

DOSADAŠNJI NAŠI USPJESI 

Predavač zatim govori o zasluž- 
nom radu Kola Domaćica, ko- 
je već 12 godina nastoji oko odga- 
janja hrvatske žene, tako da unosi 
kao majka i domaćica u naše obitelji 
svijetlo i blagoslov. Nastavlja: 

Danas ne ovisi samo od dobre 
volje pojedinih žena domaćica 
da svoje domaćinstvo dobro vo- 
de, nego je to njihova moralna 
dužnost obzirom na budućnost 
Hrvatskog naroda. Za svako se 
zvanje zahtijeva stručna pripre- 
ma, koja traje manje ili više vre- 
mena. Ali se danas općenito još 
ne uviđa da je jednako potrebna 
stručna priprema i za vrlo odgo- 
vorno zvanje domaćice. Međutim 
se osjeća, da sam roditeljski dom 
u današnjim prilikama nije dora- 
stao toj zadaći. Tu dolazi u po- 
moć Kolo Domaćica. 

Uz domaćinstvo u strogom 
smislu Kolo Domaćica daje svo- 
jim učenicama i pedagošku i 
opće kulturnu naobrazbu, kako 
bi one bilo kao učiteljice doma- 
ćinstva u narodu, bilo kao vodi- 
teljice velikih domaćinstava u 
raznim javnim zavodima, bilo 
kao žene u svome domu postale 
prave kulturne radnice. Prije 12 
godina započelo je Kolo u Do- 
maćinskoj školi s 18 učenica, a 
sada prolazi kroz njihove zavo- 
de godišnje preko 300 učenica. 
Dosada je Kolo Domaćica imalo 
ukupno 2.200 učenica. Jasno je 
iz toga, da je to velik i značajan 
uspjeh, koji služi svima grana- 
ma njihove djelatnosti na čast i 
ponos. Kolikim je djevojkama 
Domaćinska škola pokazala, da 
izaberu namjesto akademskih 
zvanja neko domaćinsko zvanje, 
a same, kad se povuku u svoj 
dom, da u njemu budu lučonoše 
i čuvarice istinske obiteljske 
sreće. 

Tom radu daje Crkva svoj pu 
ni blagoslov s geslom Evanđelja: 

»Ne živi čovjek samo o kruhu, 
nego o svakoj riječi, što izlazi 
iz usta Božjih!« (Mt. 4, 4.) 

Drugim riječima: Kruh nije 
sve ni stan nije sve ni odijelo 
nije sve, ni zdravlje nije sve. 
Svemu tome ima da se doda ri- 
ječ Božja, a to je duh, etika, 
ljubav, koju majka i domaćica 
daje domu, da on zaista bude 
ognjište obiteljske sreće! 


ANKETA 

BR. 3. DRUŠTVO TREBA URE- 
DITI NA KORIST OBITELJ- 
SKOG ŽIVOTA 

Za muža, djecu i dom daleko 
je bolje, da se ženi omogući pri- 
sutnost i djelatnost na doma- 
ćem ognjištu. Za samu ženu je 
bolje. Žena svoje ženske dužno- 
sti ne može na nikoga prenijeti, 
pa, ako je povrh svojih dužno- 
sti još i vani uposlena, znači da 
žena, uz slabiju tjelesnu izdržlji- 
vost — dvostruko od muškarca 
radi i pati. 

Dok se ne riješi žensko pi- 
tanje, žene su radi osiguranja 
budućnosti prisiljene tražiti na- 
mješten je. 

Očevi bi mogli doći do bolje 
plaće kad žene ne bi konkuri- 
rale. Žene pak ne bi konkurirale, 
kad bi im se omogućio život u 
nerazrješivom braku. Brak bi 
trebalo promicati tako, da se 
uspješno progoni nemoral, da se 
zabrani luksus, da se mladićima 
izda pravo na obiteljsku plaću 
kad se ožene. Zatim bi trebalo 
da se sa zakladama omogući si- 
romašnim djevojkama vjenčana 
oprema, te da se poboljša obi- 
teljski odnos uređenjem škola 
za djevojke, u kojima bi uz kul- 
turnu obuku ušli predmeti: n. pr. 
bolničarska sprema, higijena 
(posebno za djecu), pedagogija, 
kuhanje, šivanje i t. d. Tako bi 
osposobljena domaćica, majka i 
odgojiteljica svoj poziv stručno 
vodila, na zadovoljstvo obitelji, 
a sebi na ponos. 

Z e n a i d e B and u r 

Br. 4. TEŠKOM MUKOM STI- 

ŽEM NA JEDNO I DRUGO 

Kod kuće spremam hranu, re- 
dim četvero djece, perem i kr- 
pam rublje, odjeću i t. d. Tako 
cijelog dana. Moj muž zarađuje 
mjesečno T800 dinara. Uvijek mu 
obećaju povišicu, pa joj se sa- 
da najviše nadam. Ipak, ja tra- 
žim manji posao izvan kuće, da 
nešto priskrbim. Uza svu dobru 
volju i žrtve ići će teško, ali ta- 
ko mora biti, jer smo s muže- 
vom plaćom veoma stisnuti. 

E ma K., Osijek 

Kada će doći konac svijeta? 


ANTIKRIST 

ROMAN 0 PROPASTI SVIJETA — POLJSKI NAPISAO J. CHOINSKI 

(Nastavak) 


Ali što je u prvi mah najviše udaralo u oči 
na toj pojavi, bila je njena snaga i moć. Kad si 
pogledao na njega, odmah si oćutio, da je taj 
stvoren da vlada i da svojom veličinom druge sebi 
podvrgava. Ali bio je u njemu i beskrajni mir; 
vladajući drugima, vladao je u isto doba i sam 
sobom. 

Koracao je bez pratnje, sam, stajući svaki čas, 
da sasluša molioce, zabranjujući im zapovjed- 
ničkim pogledom svake vanjske iskaze štovanja 
i zahvalnosti. S mjesta, gdje su Straffordovi 
stajali, mogli su ga ne samo vidjeti, nego i radi 
akustičkih školjka, postavljenih oko poljane, 
čuli su razgovijetno svaku riječ njegovu. 1 od- 
mah im je bilo dano vidjeti ono, radi čega su bili 
došli, čudesno ozdravljenje. 

Neka žena, koja se naslanjala drugoj na rame, 
istupi iznenada iz mnoštva k meštru, koji se pri- 
bližio, i bacivši se na koljena, pruži k njemu ruke. 
Prorok polagano dođe k njoj. 

»Ustani, sestro moja!« — reče kovnim, pone- 
što prigušenim glasom, koji je zvonio kao sre- 
bro. — »Ako me hoćeš štovati, učini to u srcu 
svom, jer ne uživam u vanjskoj časti. Ne govori 
ništa: čitam u duši tvojoj, što hoćeš. Vjeruješ li 
u me?« 

»Vjerujem, gospodine moj!« zajeca slijepa. 

»Neka ti bude po vjeri tvojoj! Zapovijedam: 
neka španu veze s očiju tvojih!« 

Rekavši to visokim glasom prisloni joj na čelo 
dlanove, zatim opet odstupi odlazeći k drugima. 
Žena usta i viknu iza glasa: 

»Bože! Hvala ti! Vidim!« 

Prorok se hitro obrati k njoj i obrve mu se na 
čelu nabraše: — »Opominji se, komu si zahval- 
nost dužna i kome si malo prije obećala odano 
služiti!« — reče grubo. — »Ne smiješ se vraćati 
na krive puteve pređašnjega života!« 

Žena obori glavu prinoseći k ustima obrub nje- 
gove haljine. 

»Inače ćeš povraćeni vid opet izgubiti!« 


Osobito pazite što bolesnik pije! 

Piće je za zdravoga, a još više za bolesno- 
ga često puta važnije od hrane! ! 

Zato i Mi i Vaš bolesnik pijte čim češće 
našu najbolju prirodnu mineralnu vodu, koja 
je ujedno i ljekovita. 

onu s/ 1 CRVEtun src/mai 

Prospekte i sve upute šalje badava, rado i s veseljem 
Uprava Radenskog ljekovitog kupališta 

S LA T/n A RADEnCI 


»Opominjat ću se, gospodine!« — odgovori 
ponizno. 

Primanje trajaše dalje. Strafford je opazio, 
da rabi sluša čitavo mnoštvo ljudi jednako pa- 
žljivo, ne približujući im se i odgovarajući na 
njihove tužbe i molbe općim riječima utjehe. 
Pošavši velik komad dalje reče materi, koja je 
digla k njemu dijete, da pristupi. Činilo se, da di- 
jete izdiše, tako je bilo pomodrilo i tako se treslo. 
Od doticaja učiteljeve ruke dijete se umiri i na 
pomodrelim usnicama pokaza se smiješak. Mati 
ga privi k prsima, ne vjerujući svojim očima. 

»Gospodine, je li to moguće? Hoće li ostati 
živo?« 

»Hoće, dok god ne odstupiš od mene!« — reče 
joj ponešto oporim glasom. »Onoga dana, kad 
odstupiš od mene, umrijet će!« 

Žena pruži slobodnu ruku: 

»O, prisižem!« 

»Nemoj prisizati, nego pamti!« — - doreče me- 
štar, uputivši se malo dalje k drugoj ženi. Bila je 
još mlada, ali mršava i propala, s očitim biljegom 
skoroga svršetka u licu, posutu crvenim pjega- 
ma. Pred nju je navrlo mnoštvo puka, i nije ima- 
la, to se vidjelo, nade da bi se progurala naprijed, 
jer nije imala snage, a policista nije dao. Ja- 
mačno joj nije bilo prvi put, jer lice joj je nosilo 
tragove smrtne umornosti. Tupo je gledala pre- 
da se izgubivši sasvim nadu, da bi joj uspjelo pri- 
vući na svoju bijedu milostivi pogled prorokov. 
I gle, na njoj počinu njegov orlovski pogled, i 
on joj mahnu, da istupi iz hrpe. 

U prvi čas nije razumjela, da se radi o njoj, 
onda se smela i prepala klanjajući mu se nisko. 
Ali onda se umiri i pogleda na nj s pouzdanjem. 
No taj pogled nanovo ju napuni nemirom. Onaj, 
u koga se uzdala, koji je pred njom stajao kao 
posljednja daska spasa u njenoj nevolji, gledao 
je na nju strašnim pogledom punim mržnje. Taj 
ju je pogled satirao. Pala je na koljena i sklopila 
moleći ruke. 

»Gospodine, pomozi mi!« — prošapta glasom, 
koji se gušio. 

Ali on se još više namršti i oči mu sijevnuše. 

»Kako si se usudila!« — ciknuo je stisnuvši 
zube. 

Žena je ostala kao da ju je grom ošinuo. 

»Milost, gospodine, ja ništa ne znam . . .« 

On, ne slušajući ju, pristupi k njoj korak bliže 
i sagnu se k njoj kao grabljiva zvijer spremna 
na skok: 

»Nesretnice, k meni dolaziš, i s tim ovdje?« — 
riknu bijesno i uhvati ju za grlo. Žena se nije bra- 
nila. Nije imala snage i od straha sva se ukočila. 
Rabi izvuče ispod njene košulje srebrnu verižicu 
s križićem, rastrgnu karičice na lančiću i lupivši 
križićem o zemlju pogazi ga. 

»Pljuni na tu praznovjernu amajliju!« — vi- 
kao je odstupivši od križića, koji je ležao u pra- 
šini, i gurajući ga nogom. — »Pljuni i pogazi ga, 
kako sam ga ja pogazio, ili pogini!« 

Žena nije se micala s mjesta, pogled joj je lu- 
tao od rabija do križića. Ali najbliži počeli su 
je drmati i šaptom je nagovarati: 

»Pa napravi to! Učini to!« 

»On zapovijeda!« 

»Moraš!« 

»Inače ne ćeš dobiti pomoći!« 

»Čekaju te još prije svršetka muke!« 

Bolesna je ostala na koljenima, ali nije posluh- 
nula, što su joj zapovijedali. Čula je što joj šap- 
ću, i na licu su joj se pokazivali osjećaji, koji su 
se izmjenice pobijali. Jednom se već nagnula ka 
križiću, ali onda je netko otraga zadržao, da ne 
izvrši zapovijedi, i zavrtjela je glavom i stisnu- 
la usnice s izrazom čvrste odluke. 

»Jesi li čula?« — upita opet rabi. — »Ti si kao 
para nad loncem, za nekoliko dana bit ćeš pod le- 
dinom. Možeš se oteti nesreći, mogu ti vratiti 
zdravlje, ali tvoja volja mora se pokoriti mojoj 
i moraš se odreći praznovjerja. Dakle?« 

Žena je teško ustala na noge. 

»Ne, gospodine,« — odgovori tiho, ali odluč- 
no. — »Ja sam kršćanka i kršćankom ću umrijeti. 
Da sam znala, što ćeš od mene tražiti, ne bih bila 
k tebi došla.« 

Htjela je uzmaknuti u hrpu, ali svijet se nije 
pred njom razmaknuo. Puk se bunio. Razlegla se 


osvetna vika. Prijetile su joj stotine stisnutih 
šaka. 

»Pogrdila je proroka!« 

»Opire se rabiju!« 

»Svetogrđe!« 

»Kaštigajte ju!« 

»Smrt izdajici!« 

Zgrčene pesti padale su po njoj i opet su se 
dizale. Izgubila se u tom moru. Za čas opet ju je 
bilo vidjeti. Oblivenu krvlju diže ju sa zemlje 
ruka prorokova otimajući ju od ruku razdražene 
svjetine. Ujedno se na trgu čuo njegov glas: 

»Umirite se, djeco moja! Zabranjujem da ju 
dirate! Meni ostavite osvetu!« 

Sve se umirilo. Uzburkani valovi poslušno le- 
goše do nogu svoga gospodara. 

Oči svih visjele su na njegovim ustima. On pak 
podupirući zlostavljenu ženu, govorio je: 

»Ova žena došla je tražiti kod mene spas i po 
grdila me je. Mrsko praznovjerje tamnih vjeko- 
va postavila je protiv moje moći i vlasti toga spa- 
sa. Obuhvatilo vas je pravedno ogorčenje, ali za- 
nijelo vas je odviše daleko. Što je ona, a što sam 
ja?! I treba li zlo zlim vraćati? Pa to zabranjuje 
i onaj radi zločina protiv vlasti raspeti zavodnik 
židovski. Ali ja ću učiniti više nego onaj va- 
ralica!« 

Umuknuo je i pogledao one, koji su ga slušali 
zatajivši dah. 

(Nastavit će se.) 


Svađi čija jamči za kakvoću! 


Poklanjam ti ovu dragocjenu uru 
pa budi pametna: žuri se polako! 
kazala je moja baka. I ne zabo- 
ravi na dobre običaje: nađi uvi- 
jek vremena, da za doručak i 
užinu popiješ šalicu Kneippove 
sladne kave. To jača srce i živce! 

Kneippova 

SLADNA KAVA 

Priča u stripovima 


U carstvu papiga 


iiapisao i nacrtao ivo Ciko 



16. »Govori!« reče kralj. On je 
dobro poznavao sposobnost 
viteza Jako-a i zanimalo ga 
je njegovo mišljenje. 


17. »Ja mislim . . .«, stane razla- 
gati Jak'o. U taj čas ga pre- 
kine porugljivi smijeh i bu- 
ka iz mase. 


18. Iza njega stajao je njegov 
davni suparnik milostivi 
grof Arakanga. »Ja to bolje 
znam,« govorio je on. 



19. »Ali nemojte tako, grofe, ta 
vitez Jako nije još ništa ka- 
zao.« Tako je kralj pokuša- 
vao riješiti sukob, koji je 
nastao. 


20. Bilo je uzalud. Grof Ara- 
kanga se nije htio smiriti. 
»Ha — ha!« smijao se on, »vi- 
tez Jako se bori bolje jezi- 
kom nego mačem.« 


21. »To je laž, uvreda, kleveta 
operite je!« krikne Jako i 
trgnutim mačem pojuri na 
protivnika Aragangu, da 
mu se osveti. 

(Nastavit će se.) 


Domaćinski ijedan u Zagrebu 

(Svršetak sa strane 128.) 


osobitu spretnost u priređivanju 
jela. Dakako da to nisu stručnja- 
ci nego amateri, pa je to pobu- 
dilo još veće zanimanje. Kod tre- 
ćeg natjecanja su nastupile uče- 
nice Domaćinske Škole iz Sara- 
jeva, a prvom nagradom je na- 
građena Mileva Hirvat. Još su se 
natjecale žene sa sveučilišnom 
naobrazbom, seljanke iz Gor- 
skoga Kotara, a na koncu zagre- 
bačke domaćice. Od prvih je po- 
bijedila ing. Ljubica Moderčin, 
među seljankama Micika Rački, 
a od zagrebačkih domaćica Bla- 
žica Frančišković. Na koncu je 


bilo izlučno natjecanje među po- 
bjednicima za najmanji potrošak 
plina. Kod toga je prvu nagradu 
dobio muškarac M. Priča. 

Osobito treba istaći spretnost 
i urednost natjecateljica, pogo- 
tovu seljanki. Hrana je bila odli- 
čnog teka. Jela onih, koje su u 
brzinli zgotavljanja zaostale, bi- 
la su vrlo dobra, a po koja i teč- 
ni ja od onih brže skuhanih. 

Kod natjecanja^u se očitovale 
prednosti plina u kuhanju. Po- 
žaliti je, što je radi malog pro- 
širenja njegova upotreba ogra- 
ničena. 


Nagrade natjecateljicama u 
Domaćinskom tjednu podijelila 
je u Banskim dvorima sama mil. 
gđa Banica. 

NAGRAĐENI U BROJU 7-8. 

Po 3 knjige dobili su: I. Bez- 
malinović iz K., L. Marić iz S. i 
M. Elin iz Z. Po 2 knjige: S. 
Kraljev iz R. i Š. Ženčić iz H. Po 
1 knjigu: J. Ramač iz V., B. Glo- 
watsky iz Zagreba, A Peranić iz 
S. N., V. Il'ijić iz M , I. Šimunović 
iz C., I. Comar iz B Lj. Peko 
iz R. i »Kćeri Marijine« iz Za- 
tona. 

JDOBRft SAVJETI ZA DOM 


Što da kuhamo? 

Francuska juha. Uzmi jednako 
mnoštvo krumpira i celera. Oguli ih, 
nareži na kockice, skuhaj u slanoj 
vodi, prognječi kroz sito, pobiberi i 
kuhaj iznova s malo maslaca. Ponu- 
di s prženim žemljinim kockama. 

Rezanci sa samljevenom pržolicom. 
Ispeci pržolicu kao obično pa je sa- 
melji na stroju. Zatim to samljeveno 
meso zajedno sa sokom pomiješaj 
među skuhane rezance. 

Krumpiri sa šunkom i vrhnjem. Sku- 
hane krumpire nareži na kocke i 
pomiješaj sa šunkom, narezanom na 
veće komadiće, te nalij Zn litre vrh* 
nja i posoli. Sve uspi u posudu za 
naduvak, namazanu iznutra masla- 
cem, i peci. 

Talijanska juha. Načini svijetli za- 
pržak. Nalij govedske juhe, dodaj na- 
sjeckanog zelenog peršina, žlicu sku- 
hane riže, malo skuhanih, na male ko- 
madiće narezanih makarona i kuhaj 
još neko vrijeme. 

Cvjetača s jajima. Prži cvjetaču na 
masti, pa na nju nalij razmućena jaja, 
pospi naribanim parmezanskim sirom 
i prepeći. 

Jaja s hrenom. U vodu, koja kipi, 
stuci oprezno svježa jaja pazeći, da 
ostanu cijela. Kuhaj ih 4 minute, 
onda ih oprezno izvadi. Ponudi ih s 
hrenom. 

Pogačice od krumpira. Skuhaj 1 kg 
krumpira te ih skuhane prognječi 
kroz sito. Dodaj 15 dkg brašna i umi- 
jesi čvrsto tijesto. Razvaljaj ga i iz- 
rezi pogačice, koje peci na štednjaku, 
a kad su pečene, namasti svaku, dok 
je još vrela. 

Naduvak od rezanaca. Umijesi 
mekše tijesto za rezance kao obično, 
samo dodaj i posve malo šećera i 
ruma. Nareži na široke rezance i pre- 
peći na masti. Zatim ih naslaži na 
zdjelu, pošećeri, pospi cimetom i sitno 
nasjeckanim orasima i nakapaj pek- 
mezom ili kompotom. Na vrh metni 
snijeg od 3 bjelanjka, 7 dkg šećera i 
sok Zi limuna. Prepeći u vreloj peče- 
njari. S. A. 

Objedi za svaki dan 

Nedjelja. Talijanska juha. Gove- 
dina u soku od luka s rižom. Pita od 
krumpirova tijesta s pekmezom od 


Najveća 
katolička 
tvrtka 
glazbala 
u državi 



HARMONIKE 


. . ; 5V!;LTA 

> GENERALNO ZSStljpstvc. 

eSCHNEIOER 

ZAGREB, NIKOLIĆEVAIO 


kajsija. (Vidi St. Andrić »Jela od 
krumpira« str. 14.) 

Ponedeljak. Juha od svinj- 
skog mesa s krumpirom i gljivama. 
Svinjsko meso kuhaj u juhi, oblože- 
no pirjanim zelenjem i prženim krum- 
pirom. (Vidi »Jela od krumpira« str. 
4.). 

Utorak. Juha od mrkve. Varivo 
od leće. 

Srijeda. Francuska juha. Savija- 
ča sa sirom. 

Četvrtak. Gulaš. Pogačice od 
krumpira. 

Petak. Juha od graha. Cvjetača 
s jajima. Jastučići s pekmezom. 

Subota. Juha od rajčice. Krum- 
piri punjeni mozgom i pršutom. (»Je- 
la od krumpira« str. 8.) 

Večere za s vaki dan 

Nedjelja. Teleća pržena jetra s 
kašom od krumpira. 

Ponedjeljak. Naduvak od re- 
zanaca. 

Utorak. Jaja s kruhom. 

Srijeda. Krumpiri sa šunkom i 
vrhnjem. 

Četvrtak. Žganci s mlijekom. 

Petak. Salata od graha s lukom. 

Subota. Rezanci sa samljevenom 
pržolicom. 

Kućni savjeti 

ŠTEDIMO NA KOŽNATIM 
PREDMETIMA! 

Kad nam ustreba kupiti nove ci- 
pele ili rabljene opraviti, tada mo- 
žemo uvidjeti, da je koža skupa stvar. 
Treba dakle nastojati, kako ćemo iz 
tih kožnatih predmeta dugom upo- 
trebom izvući što veću korist. 

Potplati na cipelama nose se 
dulje, ako ih zaštitimo željeznim plo- 
čicama i to na mjestima, gdje cipela 
najviše rabi: na vrhu i peti. 

Čavli su također kod cipela ko- 
risni, ali nisu za sve cipele ni za 
svakoga. Gume ne pete i pot- 
plati su vrlo trajni, ali otežavaju 
cipelu i često su uzrok njenu izobli- 
čenju. Preporučljivi su kod teških 
cipela ili vrlo laganih, ljetnih. 

Kovčezi i putne torbe ko- 
risno se zaštićuju navlakom. Kod to- 
ga se upotrebljava nepromočivo pla- 
tno, koje je s jedne strane vunavo, da 
trenjem ne povrijedi kožu. 

Dobro uzdržavanje ko- 
žnatih predmeta kosi sa sobom 
dvostruku upotrebu. Stoga 
se treba držati ovih uputa: 

Da sačuvamo kožnate cipele od 
plijesni, štakora i miševa, smiješaj de- 
vet dijelova terpentina sa jednim di- 
jelom kamfora. Tom mješavinom na- 
maži kožnati predmet. Slično tome 
djeluje i ricinusovo ulje. Samo se mo- 
raju dotični predmeti najprije valja- 
no očistiti, onda namazati uljem. 

Prije nego li čistite cipele, pustite 
da se posve osuše i isprave na ko- 
pitu (kalupu). Za odrasle osobe se 
preporuča držanje barem dvaju pa- 


„HOL1VOD" — ZA VODOVODNE 1 
INSTALACIJO NE RADNJE, TE POPRA- 
VAK PLINSKIH AUTOMATA 

JOSIP H O I Ć, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


ri cipela, da se kod upotrebe mogu 
mijenjati. Djeci raste brzo noga, a 
osim toga kod njih je noć dulja nego 
li u odraslih te im dostaju cipele. 

Ako su cipele blatne, oprat ćemo 
vlažnom spužvom blato i prašinu. 

Kod mazanja cipela upo- 
trebljava se što je moguće manje 
masti (jer mast, i najbolja, izgara ci- 
pele, radi čega koža puca). Najviše se 
može mazati na šavovima i rubu pot- 
plata. Cipele se svjetlaju 
po svoj površini jednako, a ne samo 
na zamazanim mjestima. Svjetla se 
malo četkom, a više mekanom krpom. 
Što je površina cipele sjajnija, cipe- 
la je bolje zaštićena. 

Kovčezi i ostali kožnati predmeti 
čiste se kao i cipele, ali s bijelom 
mašću. Treba pripaziti, da krpa za 
čišćenje bude čista. 

Kako ćete upotrebiti ra- 
bljenu kožu? Dade se iskoristiti 
na mnogo načina: za ručke na nože- 
vima, za ogrlicu kod psa. Dogodi se, 
da komadić kože treba zalijepiti na 
drugu cipelu. Prije toga se rubovi is- 
tančaju čistaćim papirom (Glasspa- 
pier). Rabljena koža se može upotre- 
biti kao podstava na obrnutoj strani 
odjeće, da puceta bolje stoje, ili kod 
vrhova nogu na stocima i t. d. 

Ipak još uvijek ima ljudi, koji ba- 
caju u smeće staru kožu! 





pokušajte 1 — 2 



ASPIRIN 

tablete 

Ne postoji drugi lijek pod ime- 
nom „Aspirin”, već jedino 
,,Bayer” ov Aspirin. 


OgL reg. pod S br. 3769? od 22. XII. 1939. 

Križaljka 

Složio V. Kereković 

Vodoravno: 1'. silnik, €(. 
publicista, '8. arapski poluotok, 
9. izraz u ping-pongu, 10. muško 
ime, evanđelist (od milja), 12. 
njem. broj (fon.), 14. inicijali 
pseudonima satiričara (živio u 
Beču, slavon. podrij.) 15. inicijali 
hrv. slikara, 16. kratica za so- 
vjetsku »novu privrednu politi- 
ku«, 18. začin, 19. rastavni vez- 
nik, 21. pogranični carin. činov- 
nik, 24. sporedna radnja u knjiž. 
djelu, sličica (tuđ.), 25. krdo. 

Okomito: 1. ograđeno mje- 
sto, ovčarnica, 2. žensko ime 
(evanđ.), 3-.. živu u vodi, 4. Gos- 


U ZABORAVI JE SPAS. K r- 
fmar: »Hej, vi, zaboravili ste 
platiti!« 

Gost: »Pa zato sam se i na- 
pio, da zaboravim na sve . . .!« 

OPTIMIZAM. »Koliko vam je 
godina, gospođo?« 

»Pedeset i pet.« 

»Udata?« 

»Ne, za sada još ne!« 

UDOVOLJIO MU. A: »Uf, što 
smo glupi!« 

B: »No, no; samo nemoj go- 
voriti u pluralu!« 

A: »O, molim! Uf, što si glup!« 

MEĐU PROFESORIMA. P r- 
vi: »Čudnovato, naš je kolega 
umro baš na svoj rođendan.« 

Drugi: »A ja sam se, vidite, 
baš na svoj rođendan — rodio!« 

ČUDNO. A: »Kuda ideš?« 

B.: »Nikuda!« 

A: »Kako nikuda? Nekuda sva- 
kako ideš, kad hodaš?!« 

B: »Ne idem nikuda!« 

A: Kako si onda na ulici?« 


pina majka (od milja), 5. pred- 
metak za superlativ, 6. roba, 
hrana, 7. raznovrsna, različita, 
11. oblik od vreti (dijal.), 13. uz- 
vik bola, 17. rudača, 18. sabor 
istočnih svećenika, 20. žensko 
ime (od Elizabeta), 22. zatvor 
(tuđ.), 23. bezbožni kip (bez za- 
dnjeg slova!) 

Rješenje treba poslati do 5. 
svibnja. Među odgonetače podi- 
jelit će se 20 lijepih romana. 


B: »Tako! jer baš od nekuda 
dolazim . . .« 

VEGETARIJANCI. Sinčić: 
»Što su to, tata, vegetarijanci?« 

Otac: »To su ljudi, koji se 
hrane mesom samo onda, kad 
ih nitko ne vidi.« 

TUMAČENJE. Sinčić: »Ta- 
tice, što je to autostrada?« 

»T a tek: »To ti je cesta, na 
kojoj obično automobili stra- 
daju.« Sabrao St. Tr-nski 



Riba svojoj djeci (ljutlto) : 
„Koliko puta vam još treba reći, da 
se sklonete pod pokrov kad počne 
kiša ?• 


Dobrijan i razbojnik 



V po dana nasred puta tno čudna razbojnika — Lkaza se prizor lijep: A1 razbojnik tad se ganu; 

stiže čiku muka ljuta: s revolverom novac pita. Čika strese prazan džep. daje novac Dobrijanu! 


Ilustrovani list „Obitelj" stoji 1'50 Din po broju. Pretplata na list zajedno s jednim romanom u knjizi stoji 30 Din na tri mjeseca, za inozemstvo 
4 dolara godišnje. Pretplata se plaća unaprijed. Rukopisi se ne vraćaju. „ Obitelj " izdaje Konzorcij kuća Dobre Štampe. Za izdavača i uredništvo 
odgovara Dr Josip Andrić , glavni urednik „ Obitelji' Zagreb, Trenkova 1. Adresa uredništva i uprave „Obitelji": Zagreb , Trg Kralja Tomislava 21. 
Telefon 24-403. Ček. rač. pošt. šted. br. 33.531 „ Obitelj " se tiska u Tiskari Narodnih Novina u Zagrebu. 



